නුවරඑළිය සංචාරක පුරවරයේ නාගරික සීමාව තුළ නිදැල්ලේ යාමට අතහැර දමා සිටින පෝනියන් අල්ලා, ගාල්කර තබා ඔවුන්ගේ අයිතිකරුවනට දඩ ගැසීමට නුවරඑළිය මහ නගර සභාව පියවර ගෙන තිබේ.නුවරඑළිය නගර සීමාවට පැමිණෙන සංචාරකයිනට හා එහි ජනතාවට හිරිහැර වන අන්දමට හැසිරීම, එළවළු වගාවන්ට හා මල් වගාවන්ට හානි සිදුකිරීම, රථවාහන ධාවනයන්ට අවහිර වන අන්දමින් හා අනතුරුදායක ලෙස අයාලේ යෑම යන කරුණු අවධානයට ගනිමින් මේ පියවර ගෙන ඇති බව නුවරඑළිය නාගරික කොමසාරිස් ජේ. එම්. ජේ. කේ. ජයසුන්දර මහතා අවධාරණය කරයි.